**Styremøte 27.februar 2019**

Tilstede var alle, -1 styremedlem

Agendaen på møtet var å konstituere styret, samt å fordele arbeidsområder innad i styret.

Det er valgt inn flere nye medlemmer i styret så vi brukte tiden til å gå igjennom styrets oppgaver og å fordele arbeidsoppgaver til den enkelte.

**Styret består av:** Alf Masternes, leder (valgt av årsmøtet)

Adrian Pedersen, nestleder (valgt av styret)

Magne Nilsen, styremedlem

Morten Svendsen, styremedlem

Johanne Buck Jensen, styremedlem

Susanne Kristensen, styremedlem

Margret Rosa Gardarsdottir, styremedlem

Rita Hemmingsen, styremedlem

Karin Mikalsen, vara

Simon Rubbås, vara

Startet med en liten innføring til de nye om hva som er styrets ansvar, rettigheter og plikter. Når vi har verv er det særlig viktig å skille mellom rollen som privatperson og medlem av styret. Vi hadde ingen saksliste da hele møtet gikk til å fordele oppgaver til de ulike personene. Alle fikk presentere hva de brenner for, og hva de har å bidra med.

Morten fortsetter med regnskap og fungerer som kasserer.

Rita tar på seg sekretæransvar, og jobber sammen med Adrian på informasjon og kommunikasjon ut til Isberget.no som er isbergets informasjonskanal. Her legges ut referater og nyheter fortløpende.

Susanne har ansvaret for medlemsnett og følger opp medlemskort og utsendelse av disse. Pga feiltrykk på kortene måtte vi bestille nye. Disse begynner styret å skrive og sende ut den 14.mars. Da har vi dugnad oppe på Alfheim, for det er en kjempejobb.

Simon, Magne og Johanne har tribunekultur og TIFO som sitt område. Adrian er også i denne gruppa og har også ansvar på kampdag å lede sang og arr på stadion. Det er masse jobb å finne folk, lete frem flagg og gjøre klart på området vårt foran hver hjemmekamp. Vi skal finne flere som har lyst til å være i Tilion, her må det lages en liste hvem er til hvilke kamper.

Margret og Karin har arrangementer i regi av Isberget som sitt område. Det være seg Kick-off, jubileer, samarbeid med No24, julebord og div. Alle andre hjelper selvfølgelig til der de kan. Alf og Margret kontakter Harry Granås ang samarbeid og priser på No24.

Johanne og Simon får oppdrag i forhold til kontakt med media, sammen med Alf og Adrian som har det gjennom lederverv.

Fremover jobber vi for å få til en Kick-off før sesongstart. Her skal vi først avklare TIL sine planer, om de kan delta på noen datoer.

På dugnaden den 14.3 skal vi også «rydde» på nettsiden og oppgradere der det trengs.

Magne har kontaktet TIL ang plassering av bannere på stadion. Resultat fra møtet med Trond- Steinar er ikke klart enda, informasjon kommer senere.